Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: vallásszabadságról, valamint az egyházakról szóló 1990. évi IV. törvény 22. §-a alapján vették nyilvántartásba, és
Paragraph Index: 3165

2. A szociális szolgáltatással kapcsolatos iratok: 2.1. csatolni kell a szociális szolgáltató, intézmény – külön jogszabályban meghatározottak szerint elkészített – szakmai programját; 2.2. a személyi feltételek teljesítésének igazolása érdekében 2.2.1. csatolni kell a fenntartónak vagy – ha az alkalmazottakat a szociális szolgáltató, intézmény foglalkoztatja – a szociális szolgáltatónak, intézménynek és azon személyeknek, akikkel a jogszabályban elõírt kötelezõ létszámfeltételeket teljesítik (a továb biak ban: kötelezõen alkalmazandó személy), az egybehangzó nyilatkozatát, amelyben kijelentik, hogy az adott munkakörre elõírt kötelezõ létszámfeltételek teljesítése érdekében közalkalmazotti jogviszonyt, munkaviszonyt, illetve munkavégzésre irányuló egyéb jogviszonyt létesítettek, vagy – a mûködési engedély kiadása esetén – legkésõbb a szociális szolgáltató, intézmény mûködésének kezdõ idõpontjáig létesítenek, vagy 2.2.2. egyházi fenntartású szociális szolgáltató, intézmény engedélyezése esetén, ha a kötelezõen alkalmazandó személy a munkakörét egyházi személyként, szerzetesrend tagjaként látja el, csatolni kell az ille té kes egyházi szerv és a kötelezendõen alkalmazandó személy erre vonatkozó nyilatkozatát, továbbá 2.2.3. a 2.2.1–2.2.2. alpontban foglaltakon túl csatolni kell a kötelezõen alkalmazandó személyek és más, jogszabály alapján szakképesítéshez, illetve tanfolyam elvégzéséhez kötött munkakört betöltõ személyek szakképesítését bizonyító okirat, illetve a tanfolyam elvégzését bizonyító okirat másolatát; 2.3. csatolni kell a biztosító igazolását arról, hogy a szociális szolgáltatás körében okozott kár megtérítésére felelõsségbiztosítási szerzõdéssel rendelkeznek, ha jogszabály a felelõsségbiztosítási szerzõdés megkötését elõírja; 2.4. falugondnoki, tanyagondnoki és támogató szolgáltatás engedélyezése esetén 2.4.1. be kell mutatni a falugondnok, a tanyagondnok, illetve a támogató szolgáltatásnál alkalmazott vagy alkalmazni kívánt gépkocsivezetõ jármûvezetõi engedélyét, 2.4.2. be kell mutatni a támogató szolgáltatáshoz használni kívánt gépjármû forgalmi engedélyét, és – ha az a használati jogcímet nem igazolja – a használati jogcímet bizonyító egyéb okirat másolatát, 2.4.3. csatolni kell a biztosító igazolását arról, hogy a szociális szolgáltatáshoz használni kívánt gépjármûre kötelezõ gépjármû-felelõsségbiztosítási és casco biztosítási szerzõdéssel rendelkeznek; 2.5. csatolni kell a szociális szolgáltató, intézmény és a külsõ férõhelyek elhelyezésére szolgáló ingatlan tulajdoni lapjának másolatát, továbbá – ha az a használati jogcímet nem igazolja – a használati jogcímet bizonyító egyéb okirat másolatát; 2.6. ha az egyházi, nem állami fenntartó a szociális szolgáltató, intézmény által nyújtandó szociális szolgáltatásra ellátási szerzõdést kötött, csatolni kell az ellátási szerzõdés másolatát; 2.7. ha a fenntartó beszerezte, csatolni kell az elõ ze tes szakhatósági hozzájárulást, illetve ha a kérelem szerinti ingatlanra vonatkozóan, azonos rendeltetésre, a kérelem benyújtását megelõzõ hat hónapon belül használatbavételi engedélyt vagy fennmaradási engedélyt adtak ki, a használatbavételi engedély, illetve a fennmaradási engedély másolatát.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes